речѐ бг҃ъ: сѐ да́хъ ва́мъ вся́кую траву̀ сѣ́менную, сѣ́ющую сѣ́мя, є́же є́сть верху̀ землѝ всея̀: и вся́кое дре́во, є́же и́мать въ себѣ̀ пло́дъ сѣ́мене сѣ́меннагѡ, ва́мъ бу́детъ въ снѣ́дь: всѣ̂мъ ѕвѣрє́мъ земны̂мъ, и всѣ̂мъ пти́цамъ нбс̑нымъ, и вся́кому га́ду пресмыка́ющемуся по землѝ, и́же и́мать въ себѣ̀ ду́шу живота̀, и вся́ку траву̀ зеле́ную въ снѣ́дь: и бы́сть та́кѡ